چودھری بلال اصغر

چوہدری بلال اصغر وڑائچ،  ایک پاکستانی سیاست دان ہیں جو اکتوبر 2018 سے جنوری 2023 تک پنجاب کی صوبائی اسمبلی کے رکن رہے۔

ابتدائی زندگی اور تعلیم 
وہ 18 ستمبر 1977 کو گوجرہ میں پیدا ہوئے۔  وہ چوہدری علی اصغر وڑائچ کے بیٹے اور چوہدری امجد علی وڑائچ (سابق ایم این اے) اور چوہدری خالد جاوید وڑائچ (ایم این اے) کے چھوٹے بھائی ہیں۔  انہوں نے 1997 میں پنجاب یونیورسٹی سے گریجویشن کیا اور بیچلر آف آرٹس کی ڈگری حاصل کی۔

سیاسی کیریئر 
چودھری بلال اصغر 2002 کے پنجاب کے صوبائی الیکشن میں PP-84 (ٹوبہ ٹیک سنگھ-I) سے پاکستان مسلم لیگ (جے) کے امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 24,662 ووٹ حاصل کیے اور پاکستان مسلم لیگ (ن)  کے امیدوار اسد زمان چیمہ کو شکست دی۔  وہ 2008 کے پنجاب کے صوبائی انتخابات میں PP-84 (ٹوبہ ٹیک سنگھ-I) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 35,011 ووٹ حاصل کیے اور مسلم لیگ ن کے امیدوار عثمان علی چیمہ کو شکست دی۔  وہ 2013 کے پنجاب کے صوبائی الیکشن میں PP-84 (ٹوبہ ٹیک سنگھ-I) سے پاکستان نیشنل مسلم لیگ  کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  انہوں نے 26,501 ووٹ حاصل کیے اور آزاد امیدوار اسد زمان کو شکست دی۔  وہ 14 اکتوبر 2018 کو ہونے والے ضمنی انتخاب میں PP-118 (ٹوبہ ٹیک سنگھ-I) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے ۔  مئی 2021 میں، وڑائچ وزیراعلیٰ پنجاب کے خصوصی کوآرڈینیٹر برائے کھیل، مقامی محکموں اور امورِ نوجوانان بنے۔  5 جنوری 2023 کو، انہوں نے پارٹی کے چیئرمین عمران خان سے ملاقات کے بعد پاکستان تحریک انصاف  میں شمولیت اختیار کی۔

حوالہ جات 

پنجاب ارکان صوبائی اسمبلی 2008ء تا 2013ء
پنجاب ارکان صوبائی اسمبلی 2002ء تا 2007ء
1977ء کی پیدائشیں
پنجاب ارکان صوبائی اسمبلی 2013ء تا 2018ء
بقید حیات شخصیات